Xulbad

Xulbad  ( ) waa Geed dhireed ka mida bahada xulboleyda, asalkeeda waxay ka soo jeeda afrikada bari iyadoo ka dib ku faaftay dhulka jasiirada carabta ilaa dunida, waxaa aad looga isticmaala dunida islaamka, badankood, itoobiyaanka ayaan caan ku ah cabida iyo cunida miraha xulbada,

 Wax tarka Xulbada 
Xulbadu waa geed daaweed faaido badan u leh biniaadanka, xulbadu waxaa ka buuxa borotiin iyo maadada loo yaqaanno Fosfoor, waxayna faaidadeeda nafaqo u dhigantaa beerka nibiriga maadaama boqolkii garamba ay ku jirto 4400 milligram oo borotiin.kala duwan

100-kii garaam ee xulbo ah waxaa ku jirta nafaqo ahaan:
 6000 Milligram oo carbohydrate ah
 4400 Milligram oo borotiin ah
 900 Milligram oo dufan ah
 395 Milligram oo calcium ah
 51 Milligram oo foosforas ah
 1.93 Milligram oo bir ah
 Energy u dhigmo 49 Kilocalories
 Karinta 
Xulbadu markii la kariyo waxay faaido u leedahay nafaqaynta iyo in ay wax cayiliso.

Markii la karkariyo waxaa loo cabi karaa calool xanuunka iyo feero xanuunka.

Waxaa kaloo faaido fiican u leedahay gabnaha caatada xilliga qaangaarka maadaama ay sare u qaaddo hormoonada jirkooda ku jiro waxayna furtaa abitaytka.

hamiga ayay sare u qaadaa gaar ahaan ragga.

Markii la rabo in ay cunnada furto, 30 gram oo xulbo ah ayaa waxaa lagu daraa 1 litir oo biyo karkarsan waxaana la cabaa cunnada nus saac ka hor si ay cunnada uga caawiso xagga shiidka iyo ka faaideysiga jirka.
 Saliideeda 
Haddii saliid laga dhigo faaidadeeda waxaa ka mid ah in hooyada naaska nuujiso ay caano badan u keento, haweenka caadada ku xanuunsadane in ay ka khafiifiso oo si sahlan uga timaado.
 Daawo ahaan 
Waxaa kaloo lagu daaweeyaa nabraha ku samaysma dadka sonkorta qabo, waxaa kaloo daawo u tahay calool adeegga iyo babaasiirta.

Haddii lagu luqluqdo waxuu daaweeyaa qumanka, haddii la isku huuriyane wuxuu yareeyaa qufaca siyaadada ah.

 Halis u ahaansheheed uurka 
Haddii aad leedahay uur, ha qaadanin xulbada waxay saameyn kartaa korriinka maskaxee ee uur jiirka, sonkortaada way ridi kartaa, minkane way maroojin kartaa oo foosha ayay soo dadajisaa.
 Tixraac